Diari Oficial de la Generalitat Valenciana


Sumari del DOGV 7318, del 16-07-2014 (2014/6685)

RESOLUCIÓ de 15 de juliol de 2014, del president, per la qual, en compliment de la Sentència núm. 3760/2012, de 18 de desembre de 2013, del Tribunal Suprem, i de la seua interlocutòria aclaridora de 17 de març de 2014, es dóna compte de la motivació individual per cada un dels membres del tribunal qualificador de la puntuació atorgada a les aspirants en el quart exercici de l'oposició per al cos de lletrats, convocada mitjançant una resolució d'esta Presidència de 19 de juliol de 2007, i es ratifica el nomenament de les dos aspirants que van superar l'oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7318

Data del DOGV
:   16-07-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/6685


Data del document
:   15-07-2014

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 15 de juliol de 2014, del president, per la qual, en compliment de la Sentència núm. 3760/2012, de 18 de desembre de 2013, del Tribunal Suprem, i de la seua interlocutòria aclaridora de 17 de març de 2014, es dóna compte de la motivació individual per cada un dels membres del tribunal qualificador de la puntuació atorgada a les aspirants en el quart exercici de l'oposició per al cos de lletrats, convocada mitjançant una resolució d'esta Presidència de 19 de juliol de 2007, i es ratifica el nomenament de les dos aspirants que van superar l'oposició. [2014/6685]  
Per mitjà de Sentència del Tribunal Suprem de 18 de desembre de 2013 s'estima en part el recurs contenciós administratiu interposat per la Rebeca Sanchís Marín, en què s'ordena «retrotraure les actuacions del procés selectiu litigiós al moment immediatament anterior a la qualificació del quart exercici, perquè el tribunal qualificador la qualifique novament, motivant la puntuació que atorgue a cada aspirant amb una explicació» que suplisca les omissions següents: I) els criteris qualitatius que van ser establits o seguits per a valorar l'encert o desencert dels exercicis dels aspirants i, molt especialment, les exigències inexcusables per a obtindre la puntuació mínima necessària per a l'aprovat, tant quant a qüestions i dades de l'expedient sobre el qual versava el quart exercici que haurien de ser objecte d'obligada menció per l'aspirant en el seu escrit, com en la classe de respostes que es considerarien acceptables sobre totes eixes qüestions o dades; II) la manera de quantificar els nivells d'encert o desencert, i III) per què els exercicis de cada un dels aspirants mereixia el nivell concret que va exterioritzar la puntuació concreta aplicada.  
A instàncies de la representació de la Generalitat Valenciana, el Tribunal Suprem va dictar una interlocutòria de 17 de març de 2014, d'aclariment de la sentència abans referida, en la qual advertix que per al compliment normal de la motivació, el tribunal qualificador ha de dir quins van ser els criteris que es van preestablir abans de l'exercici, i consignar les explicacions que oferisca cada membre per a explicar per què, des d'eixos criteris previs, va arribar a la puntuació concreta que individualment va atorgar a l'aspirant.  
En l'esmentada interlocutòria s'assenyala que, «si no s'hagueren establit anticipadament els dos primers criteris, cada membre del tribunal qualificador exposarà la seua motivació individual a la puntuació atorgada, incloent-hi eixes tres dades que resulten inexcusables en esta, i el deure de motivació que globalment incumbix observar al tribunal qualificador consistirà a reflectir totes i cada una de les motivacions expressades individualment pels seus membres per a justificar les seues respectives qualificacions o puntuacions».  
En compliment de la sentència i interlocutòria precitada, en la sessió del dia 23 de juny de 2014 cada un dels membres de tribunal qualificador va entregar per escrit la seua motivació individualitzada corresponent a les puntuacions atorgades en el seu moment a les tres aspirants.  
En la base sèptima de la convocatòria s'indica que si el nombre d'aspirants que hagueren superat totes les proves excedira el nombre de places convocades s'adjudicaran estes als dos opositors que hagueren obtingut major puntuació final, de tal manera que en cap cas podran seleccionar-se ni nomenar-se com a lletrats del Consell Jurídic Consultiu un nombre més gran de persones que el de places convocades.  
  
D'acord amb la base sèptima el president del tribunal es limita a donar publicitat en el tauler d'anuncis del Consell Jurídic Consultiu i en el Diari Oficial de la Comunitat Valenciana, de la relació ordenada dels aspirants seleccionats pel tribunal de l'oposició per a ser nomenats lletrats, funcionaris de carrera, del Consell Jurídic Consultiu, per la qual cosa eixes actuacions constituïxen actes deguts que no es poden apartar de la proposta vinculant del tribunal de l'oposició, i, en conseqüència, cal imputar-los al propi tribunal de l'oposició, que actua amb autonomia funcional, i que, conforme a l'article 114.1 de la Llei 30/1992, de Règim Jurídic de les Administracions Públiques i del Procediment Administratiu Comú, als efectes de la interposició d'un recurs d'alçada, eixe tribunal, al no estar adscrit a cap òrgan, es considera dependent de l'òrgan que ha nomenat el president del tribunal, és a dir, que depén del Ple del Consell Jurídic Consultiu.  
L'article 57 de la Llei 30/1992 permet atorgar eficàcia retroactiva als actes que es dicten en substitució d'actes anul·lats, així com quan produïsquen efectes favorables a l'interessat, sempre que els supòsits de fet necessaris existiren ja en la data a què es retrotraga l'eficàcia de l'acte i esta no lesione drets o interessos legítims d'altres persones, com succeïx en el cas analitzat.  
En virtut d'això, prenent en consideració tot allò que s'ha fet, a proposta del tribunal qualificador, resolc:   
  
Primer  
Ratificar el nomenament de Constanza Elvira Sánchez Henares i de la Sra. Teresa Pilar Vidal Martín, com a funcionàries de carrera del grup A de titulació del Cos de Lletrats del Consell Jurídic Consultiu de la Comunitat Valenciana, que van superar l'oposició convocada mitjançant una resolució del president de la Institució de 19 de juliol de 2007 (DOCV 5563, 25.07.2007).  
  
Segon  
Es efectes de la present resolució han d'entendre's retrotrets a la data en què les interessades van prendre possessió dels seus respectius llocs de lletrat.  
  
Contra la present resolució que es dicta, a proposta vinculant del tribunal de l'oposició, les persones interessades podran interposar un recurs d'alçada davant del Ple del Consell Jurídic Consultiu de la Comunitat Valenciana, en el termini d'un mes comptador a partir de la seua publicació en el Diari Oficial de la Comunitat Valenciana.  
  
València, 15 de juliol de 2014.- El president: Vicente Garrido Mayol.